Trei transporturi cu deşeuri din Germania, blocate să intre în ţară: electrocasnice, biciclete, electronice, mobilier şi cauciucuri second-hand
Trei camioane care transportau în total 39 de tone de deşeuri încărcate în Germania, ce urmau să ajungă la firme din România ca produse second-hand, au fost blocate să intre în ţară prin Punctele de Trecere a Frontierei Nădlac II şi Borş II, transmite Agerpres.
Cei trei şoferi sunt români şi transportau, conform documentelor de însoţire a mărfii, electrocasnice, biciclete, electronice, mobilier şi cauciucuri second-hand.
"Existând suspiciuni cu privire la legalitatea transporturilor în cauză, poliţiştii de frontieră au solicitat sprijin autorizat reprezentanţilor Comisariatului Judeţean Arad din cadrul Gărzii Naţionale de Mediu şi Protecţiei Consumatorului Arad. În urma verificărilor efectuate, s-a constatat faptul că automarfarele erau de fapt încărcate cu 39.500 kg de deşeuri, pentru care şoferii nu au prezentat documentaţia necesară prevăzută de lege pentru importul acestor produse", a informat, miercuri, Poliţia de Frontieră Arad.
Autorităţile au dispus ca deşeurile să se întoarcă la expeditorii din Germania.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank